ผู้หญิงถึงจุดสุดยอดช้า ผิดปกติมั้ย
สวัสดีค่ะ การถึงจุดสุดยอดทางเพศในผู้หญิงได้ช้าหรือไปไม่ถึงนั้นเป็นปัญหาที่พบได้บ่อยในเพศหญิงค่ะ ซึ่งอาจมีสาเหตุมาจากเหตุผลทางจิตใจเช่น-เบื่อหน่ายในการทำกิจกรรมทางเพศ-เบื่อหน่ายคู่ครอง-มีความเครียด ความกังวล-เหนื่อยล้า-มีภาวะซึมเศร้า-ขาดความรู้เกี่ยวกับกิจกรรมทางเพศ-มีความคิดและประสบการณ์แง่ลบทางเพศ หรือเคยถูกทารุณกรรมทางเพศในวัยเด็กเหตุผลทางกายเช่น-ช่องคลอดแห้ง-มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน-ระบบประสาทบริเวณอุ้งเชิงกรานได้รับความเสียหาย-การใช้ยาบางชนิดจริงๆแล้วควรหาสาเหตุทางกายและแก้ไขให้ได้ก่อน หากเป็นเรื่องสาเหตุทางใจการรักษาก็คือการปรับทัศนคติเช่นการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ เพื่อให้มีเพศสัมพันธ์ที่ทำให้เกิดความพึงพอใจมากขึ้น ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่หากคิดว่ามีโรคที่ทำให้กระทบต่อการมีเพศสัมพันธ์ควรปรึกษาแพทย์ทั่วไปหรือสูตินรีแพทย์ หากเป็นเรื่องทางจิตใจแต่ไม่สามารถแก้ไขได้ด้วยตนเอง อาจขอคำปรึกษาเพิ่มเติมจากสูตินรีแพทย์ได้เช่นกันค่ะ